減分過晒龍 呢匹係樂滿貫2.0
2024年04月02日 14:30
東網電視
更多新聞短片
告仔今朝好緊張件「時時滿意」出操情況,值得留神。
告東尼馬房列陣第6場三班1200米的「時時滿意」,近兩季連拚無功,評分由上季高峰103分跑G3減到現時67分歷史低位,隨時又係「樂滿貫」翻版,值得大家提防。
今晨7時正,此駒由助手進行例課騎往內圈踱步熱身,馬兒狀態平八穩,予人觀感不俗,而告仔也似乎特別重視咁款,在機坪欄邊位金睛火眼盯到實一實,待戰駒落隧道後,再急急腳踩車趕出烽火台督操,緊張之情不言而喻,又睇吓能否挾「加州星球」之餘威贏到番香港!